Šiaulių gidas

Prakartėlės atidarymo šventė
2017-12-14 17:00 (Europe/Moscow) | Skveras prie Savivaldybės
Gruodžio 14 d.
17 val. prakartėlės atidarymo šventė „Didis džiaugsmas patekėjo“
Dalyvauja ir kalėdines giesmes gieda Šiaulių kultūros centro jaunimo kamerinis choras „Atžalynas“ (meno vad. M. Žalalis)
Organizatorius – Šiaulių kultūros centras
Skveras prie Šiaulių miesto savivaldybės
17.45 val. vaizdo projekcija „Senojo Kalėdos kelionė“
Organizatorės – Šiaulių valstybinė kolegija, Šiaurės Lietuvos kolegija
Ant Šiaulių valstybinės kolegijos pastato sienos, Aušros al. 40

Kviečia kino menininkai Gintautas ir Diana Stunguriai
2017-12-13 16:00 | P. Višinskio viešoji biblioteka
Gruodžio 13 d., trečiadienį, 16 val. vyks susitikimas su šiauliečiais kino menininkais Gintautu ir Diana Stunguriais. Bus rodoma kino studijos „Gin-Dia“ filmų programa. Renginys nemokamas.
Esame šiauliečiai, kuriame nuo 2005 metų, dirbame dviese savo įkutoje kino studijoje „Gin-Dia“. Kuriame dokumentinius pažintinius filmus.
Nufilmuotas susitikimas, šventė ar renginys – tik maža būsimo filmo dalis. Tai lyg subrandintos rugio varpos, turėsiančios ateityje tapti pyragu – štai toks ilgas ir sudėtingas yra kūrybinis procesas. Pyrago skonis didžiąja dalimi priklauso nuo grūdų, tai yra nuo nufilmuotų kadrų kokybės. Tačiau ir patys geriausi kadrai bus nieko neverti, jeigu jų tinkamai, profesionaliai nesudėsi į vientisą kūrinį – filmą.
Filmuodami susipažįstame su žmonėmis. Kiekviena pažintis mus praturtina.
Renginį dovanoja Šiaulių kino meno klubas.

Didžioji kalėdinė Šiaulių mugė
2017-12-10 11:00 - 17:00 | Šiaulių arena
Šiaulių kalėdinė mugė – koncentruotas kalėdinės tematikos renginys, siūlysiantis plačiausią pasiruošimo asortimentą didžiosioms metų šventėms vienoje vietoje po vienu stogu. Iš visos Lietuvos atvykusių prekybininkų maisto ir gėrimų pasirinkimas, drabužių, tekstilės ir aprangos gaminiai, dovanų ir idėjų šventinės aplinkos puoselėjimui pasiūla – kategorijomis suskirtytos zonos padės rasti kiekvienam lankytojui aktualias prekes.
ĮĖJIMAS NEMOKAMAS
Kalėdinės mugės metu:
/ gardžių maisto produktų namų stalui
/ dovanų idėjų šeimos nariams ir artimiesiems
/ specialią mados zoną
/ detalių jaukiems namams
/ prekių aplinkos puoselėjimui
/ šventinės atributikos
/ specialių pasiūlymų ir nuolaidų

Ansamblio „Jonis“ koncertas
2017-12-09 21:00 | „Juonė pastuogė”
Energijos šios grupės muzikantams turėtų pavydėti jauni ir pradedantys atlikėjai. Nuo lietuviškos ir pasaulio kantri muzikos, liaudiškos ir uždegančių folk stiliaus dainų iki žinomų šlagerių – toks ansamblio JONIS linksmas stilius. Jų muzika vakarėliuose išjudina ir jauną ir pagyvenusį.

RONDO GYVAI jubiliejinis koncertas
2017-12-09 19:00 | Šiaulių arena
60-mečio proga Aleksandras Ivanauskas-Fara leisis į jubiliejinį turą „RONDO gyvai“. Didžiausios arenos, pripildytos gyvenimo džiaugsmo, nuostabių prisiminimų ir populiariausių dainų, kurias gyvai atliks grupė „Rondo“ ir geriausi kviestiniai muzikantai, – jeigu tokios šventės reikėjo laukti kelis dešimtmečius, tai lapkritį ji pagaliau ateis. Solidų asmeninį jubiliejų Aleksandras Ivanauskas-Fara ketina atšvęsti ne tik su savo grupe, bet su visa Lietuva, todėl rengia galingą turą.
Puikios sceninės formos Aleksandrui prireiks, nes programoje, kurią jau suplanavo – visų laikų geriausi „Rondo“ hitai, scenos draugų dainos ir dar keletas kūrinių iš būsimojo grupės albumo, kuris turėtų pasirodyti sulig turo pradžia. Per daugiau nei 30 metų, praleistų su „Rondo“, A. Ivanauskas spėjo apvažiuoti visą pasaulį. Jie koncertavo JAV, Kanadoje, ne vieną kartą sugrojo Airijoje, Anglijoje, Norvegijoje, Danijoje, pusmetį buvo nuleidę inkarą Jungtiniuose Arabų Emyratuose. Gastrolės per Lietuvą irgi buvo begalinės. „Jei per mėnesį namuose praleisdavai savaitę, tai jau neblogai… Per tą laiką užaugo mano trys vaikai. Kai ką spėjau pamatyti augantį, kai ko – ir nelabai. Bet dabar labai gerai matau, kaip auga mano keturi anūkai“, – sako Fara.

"Šokio pamoka" su Kauno valstybinio muzikinio teatro baleto artistais Justina Vitkute ir Gintaru Visockiu
2017-12-09 17:00 | Chaimo Frenkelio viloje
Chaimo Frenkelio viloje tęsiasi projekto „Menai ir dvarai” popietės.
Gruodžio 9 d. (šeštadienį) 17 val. Jūsų laukia improvizuota „Šokio pamoka” su Kauno valstybinio muzikinio teatro baleto artistais Justina Vitkute ir Gintaru Visockiu.
Tai projektas skirtas kultūrinio paveldo ir meno edukacijos skatinimui ir viešinimui Lietuvos regionuose.
Jo metu vyksta susitikimai su žymiais aktoriais, atlikėjais, meno kūrėjais. Pilnutėlės salės sutiko kompozitorius: Andrių Kulikauską ir Giedrių Kuprevičių, žymiausias aktores – Vaivą Mainelytę ir Kristiną Kazlauskaitę, su malonumu klausėsi Andriaus Bialobžeskio skaitomų lietuvių poetų eilių.

Pianistės Ramintos Lampsatytės knygos pristatymas
2017-12-08 17:00 | P. Višinskio viešoji biblioteka
Kviečiame į pianistės, muzikos pedagogės profesorės Ramintos Lampsatytės knygos „Gyvenimo skiautės“ sutiktuves. Knygoje dalijamasi prisiminimais apie žymiausią Lietuvos operos primadoną Marijoną Rakauskaitę.
Dalyvauja profesorės mokiniai Elena Sverdiolaitė (sopranas), Paulius Užgalis (baritonas), Gabija Plungytė (sopranas). Pianinu skambina Raminta Lampsatytė.

Susitikimas su rašytoja Urte Uliūne
2017-12-08 12:00 | P. Višinskio viešoji biblioteka
Gruodžio 8 dieną 12 val. bibliotekos Mažojoje salėje vyks moksleivių susitikimas su rašytoja Urte Uliūne tema „Kiekvienas gali būti rašytoju“. Susitikimo metu mokiniai ne tik susipažins su rašytojos knygomis, bet ir patys bus įtraukti į kūrybos procesą, diskutuos apie rašytojo profesiją.
Rašytoja Urtė Uliūnė yra išleidusi dvi knygas vaikams „Miegančios boružės“ (2007) ir „Kitokia svirplelio diena“ (2010). Abiejose knygose tiesiog knibžda pačių mažiausių padarėlių: vabaliukų, vabzdžių, varlių, taip pat jose daug senovinių baldų, su kuriais moksleiviai susipažins susitikime.

„HIPERBOLĖ tribute band“ šventinis koncertas
2017-12-07 19:00 | Koncertų salė „Saulė”
„Aš dar dainuosiu!“ – pažadas ištesėtas

„Aš dar dainuosiu!“ – ne kartą girdėjome ,,Hiperbolės“ koncertuose. Šiandien pažadas ištesėtas – scenoje legendinės grupės dvasia alsuoja ,,Hiperbolė Tribute Band“! Vėl į koncertų sales sukviestos minios žmonių, kuriems ,,Hiperbolė“ – ne tik grupė. Tai – neišdildomi jaunystės prisiminimai, nostalgiška dvasia, širdy amžinai gyva romantika ir iki šiol rusenantis pirmosios meilės žavesys! Visus ištikimus šiai legendinei muzikai, ,,Hiperbolė Tribute Band“ kviečia į šventinį koncertą! ,Hiperbolės“ dainos atgyja? Ne, jos buvo ir gyvens mumyse – visiems laikams!

„Hiperbolė Tribute Band“: geriausia padėka legendai

Šis, jau daug nuveikęs ir dar daugiau žadantis, muzikinis projektas dovanoja klausytojams senus ,,Hiperbolės“ hitus, visiems žinomus superhitus, kurie yra įaugę ne tik į mūsų atmintį, bet ir į kultūrą bei Lietuvos muzikos istoriją.

Seminaras apie santykius "Jausmų pinklės"
2017-12-06 19:00 | Šiaulių arena
Seminaras-šou apie santykius „Jausmų pinklės“ su pokyčių ekspertu Andriumi Kaluginu – gruodžio 6 -ą 19 val. Šiaulių arenos mažojoje koncertų salėje (4 aukštas)

Kaip tapti NR. 1 savo žmogui ir į ką geriausiai investuoti santykiuose?
Paprastai, aiškiai ir šmaikščiai apie santykių paslaptis. Išgirsite „nesušukuotas“ tiesas apie vyrus ir moteris.
Aukso vertės žinis, gera nuotaika ir puikus laikas – garantuoti!!!

Johan Randvere rečitalis
2017-12-06 18:00 | Šiaulių kamerinė salė „Polifonija“
Johan Randvere – garsus ir talentingas jaunasis Estų pianistas.
Jis gimė 1990 metų sausio 14 d. Taline.
Mokytis skambinti fortepijonu Johan pradėjo būdamas 7 metų Võru muzikos mokykloje. Nuo 2003 m. studijavo Talino muzikos gimnazijoje pas prof. Ivari Ilja ir Marja Jürisson.
2012 m. baigė Estijos muzikos ir teatro akademiją pas prof. Ivari Ilja. Jis taip pat studijavo G. Verdi di Milano konservatorijoje pas prof. Valerio Premuroso. J.Randvere įgijo magistro laipsnį Estijos muzikos ir teatro akademijoje. Jis taip pat dalyvavo meistriškumo kursuose, kuriuos vedė Andrejus Gavrilovas, Ronan O’Hora, Rolfas Plagge, Hui-Ying Liu-Tawastsjerna, Julian Martin ir Frederic Ržewski.
Johan Randvere sėkmingai dalyvavo daugelyje konkursų Estijoje ir užsienyje: „Klaviermusik” konkurse Vilniuje 2008 m. (I vieta ir speciali premija), 10-asis EPTA (Europos fortepijono mokytojų asociacijos) konkursas „Waterloo”, „Belgum 2010” (II vieta), konkursas „Catania 2012” muzikantai (I vieta ir Grand Prix), Luciano Luciani konkurse Italijoje 2013 m. (III vieta), „Coop” konkurse Italijoje 2013 (II vieta), „Andrea Baldi” 2014 m. Bolonijoje (I vieta ir Grand Prix). VIII Estijos nacionalinių pianistų konkursas (II vieta). Johanas buvo pasirinktas „Pille Lill Music Fund” 2014 m. Muzikantas.
Johanas Randvere koncertuoja Estijoje, Latvijoje, Lietuvoje, Italijoje, Vatikane, Baltarusijoje, Švedijoje, Vokietijoje, Suomijoje, JAV ir Kanadoje. Jis dirbo solistu ir kameriniu muzikantu visose pagrindinėse Estijos koncertų salėse ir tokiose koncertų salėse kaip „Minsko filharmonijos didžioji salė”, „Chan” scenos menų centras, „Carnegie Hall”, „Puccini” salė Milane ir kt.
Koncertavo kartu su Latvijos nacionaliniu simfoniniu orkestru, Estijos nacionaliniu simfoniniu orkestru, Talino kameriniu orkestru, Vanemuizės simfoniniu orkestru, Baltarusijos valstybiniu akademiniu radijo simfoniniu orkestru, Molodehno muzikos koledžo simfoniniu orkestru ir kt.
Jis dirbo su dirigentais, tokiais kaip Risto Joost, Paul Mägi, Sasha Mäkilä, Grigori Soroka, Jüri Alperten, Toomas Vavilov, Mihailas Gerts, Erki Pehk, Kasparas Mändas ir kiti.
Programoje:
1. Chameleon – Drive;
2. Octans – Stagnation;
3. Mensa – Bush Fire – Clearing;
4. Volans – Transformations;
5. Centaurus – Enlightement;
6. Crux – Incubus;
7. Musca – Liberation;
8. Hydrus – Sharp Contrasts;
9. Triangulum Australe – Isosceles Contrast;
10. Circinus – Brownian Movement;
11. Apus – Reconciliation;
12. Puppis – Silence;
13. Vela – Tempest;
14. Carina – Single Gust;
15. Horologium – Expansion;
16. Reticulum – Eternity – Fading into Eternity.
Bilietus galite įsigyti „Polifonijos” salės kasoje (Aušros al. 15) ir visos Ticket Market kasose.
Bilietų rezervacija telefonu: (8-41) 521160
Bilietų kaina: 6 ir 4 Eur.
Ištrauka iš koncerto:
https://www.youtube.com/watch?v=Nu7MSe2V9GY
Daugiau informacijos apie pianistą jo puslapyje: http://johanrandvere.com/

Improvizacijos kovos. Teatras KITAS KAMPAS
2017-12-05 18:00 | Koncertų salė „Saulė”
Mes esam sistema

“Improvizacijos kovos” – tai azartas, varžybinė dvasia, energija ir gera nuotaika. Štai, ką gaus žiūrovai, norintys tapti interaktyvaus teatrinio šou dalyviais. Publika išvys tai, ko teatre nėra mačiusi – profesionalūs aktoriai susikaus tarpusavyje, paversdami teatro sceną improvizacijos ringu. O kuri komanda taps vakaro nugalėtoja – nuspręs publika.

Kovų trukmė: 1,5 val.

Devintąjį sezoną pradedantis improvizacijos teatras „Kitas kampas“ žiūrovus kviečia tapti kūrybinės sistemos dalimi. Jeigu esi atviras pokyčiams ir pasiryžęs tobulėti – ateik į teatro spektaklius ir prisidėk prie jų kūrimo.

Naujame sezone teatras žiūrovams siūlys superhitu tapusius premjerinius „Improvizacijos kovų“ spektaklius, dalins „Gero humoro dozę“, o taip pat numatoma premjera, kurioje aktoriai drauge su žiūrovais ieškos atsakymo į klausimą: kas mums kasdienybėje yra nuostabūs dalykai?

Improvizacijos teatras yra sistema ir visai nesvarbu, ar tu aktorius, žiūrovas, ar muzikantas – tu esi bendros kuriamos nuotaikos dalis. Kiekvienas tavo pasakytas žodis, šypsena, žvilgsnis kuria spektaklio atmosferą ir energiją. Nori smagiai praleisti laiką? Tapk mūsų sistemos dalimi.

Mes įsitikinę – viskas įmanoma. Tu turi įtakos daugiau negu pats galvoji. Svarbiausia yra patikėti ir improvizacija tau gali padėti pasiekti savo tikslus, nes čia tu gali būti kuo tik nori. Svarbiausia – būti nuoširdžiu, atviru ir veikiančiu.

Norint pakeisti ką nors gyvenime, teatre, valstybėje pirmiausia turi keisti save. Pokyčiai gąsdina, bet jie visada veda link gero. Mes – improvizacijos teatras – esame už gerą nuotaiką ir teigiamus pokyčius.

Mes esam sistema.

Sistemos nariai – aktoriai Kiril Glušajev, Audrius Bružas, Martynas Nedzinkas, Balys Latėnas, Laurynas Jurgelis, Oskar Vygonovski, Marius Čižauskas, Adomas Jasiukėnas, Gailė Butvilaitė, Dmitrij Golovanov.

Gedimino Beržinio paskaita „Stebuklingas televizijos pasaulis“
2017-12-04 14:00
Kviečiame į atvirą Gedimino Beržinio paskaitą „Stebuklingas televizijos pasaulis“, kuri vyks gruodžio 4d. 14val. Šiaulių apskrities televizijoje (Liejyklos g. 10, Šiauliai) Renginys nemokamas.

Šeimadienis bibliotekoje
2017-12-03 12:00 - 16:00 | P. Višinskio viešoji biblioteka
Gruodžio 3 d., sekmadienį, 12–16 val. kviečiame visus į paskutinį šiais metais Šeimadienį, vyksiantį Šiaulių Povilo Višinskio viešojoje bibliotekoje (Aušros alėja 62). Dovanosime spalvingą ir gražų kaip kalėdinė eglutė, jaukų ir suburiantį kaip namų židinys, nuostabų kaip močiutės vaikystėje sekama pasaka renginį. Tebus tai šventė visai šeimai.
12.00–14.30 val. šventinės edukacijos:

išmanioji kalėdinė viktorina, žaismingieji robotukai, virtualiosios realybės akiniai. III a. fojė
žaidimas „Šokiai su knyga“. III a. fojė
kūrybinės kalėdinių atvirukų dirbtuvėlės. Rengia MENOJA. II a. fojė
animacinio filmo valanda kino salėje

14.30 val. Knygų teatro spektaklis vaikams „Trumpos istorijos apie…“ Mažoji salė
Šeimadienius remia Šiaulių miesto savivaldybė.

Grupės "Tribus" koncertas
2017-12-02 21:00 | „Juonė pastuogė”
Grupės pradžia siekia 2004 metus, kuomet jauni studentai nusprendė susiburti ir suskurti gyvos muzikos grupę, kuri neneudotų jokių fonogramų, o žiūrovai ir klausytojai galėtų mėgautis gyvo garso pasirodymais.
2016 ankstyvą rudenį grupės nariai nusprendė vėl grįžti prie grupės muzikinės veiklos. Kiek labiau subrendę, įgavę gyvenimiškos patirties pakeitė grupės pavadinimą į TRIBUS, atnaujino muzikinį repertuarą ir šiuo metu daugiausiai groja vestuvėse, gimtadieniuose, įmonių šventėse, klubuose.
Grupės sudėtis šiuo metu yra tokia:
​Valdas (vokalas/gitara);
Arūnas (bosinė gitara/vokalas);
Justinas (kalvišiniai/vokalas);
Edgaras (mušamieji)
https://grupetribus.wixsite.com/grupetribus/apie
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

VIRUS MADA + MUZIKA
2017-12-02 19:00 | Šiaulių dailės galerija
Gruodžio 2 d., šeštadienį, 19 val. maloniai kviečiame į šiuolaikinio meno ir mados festivalio „Virus‘22“ renginį VIRUS MADA + MUZIKA, Šiaulių dailės galerijoje, Vilniaus g. 245.
Šis išskirtinis renginys jau daug metų puoselėja įvairias meno ir mados sintezės versijas. Šios meno rūšys suartėdavo ir skirdavosi festivalio programose, tačiau jas abi visada vienijo aktualumas, iššūkis, meninė branda. Šias jubiliejinio renginio savybes garantuos net trys vaizduojamojo meno parodos, išskirtinis konkursinis madų šou, šiuolaikinio šokio, muzikos, teatro projektai.
Kadangi šis festivalis prieš dvidešimt metų prasidėjo kaip menininkų kuriamos avangardinės mados šou, jubiliejiniame renginyje mados meno taip pat bus išskirtiniai daug ir gero. Profesionalų komisija atrinko 17 geriausių kolekcijų ir trys kolekcijos bus įvertintos premijomis, o madų renginio vaizdus praturtins vienos perspektyviausių muzikos grupės „Migloko“ garsai.
Vyksta registracija į 2017 modelių atranką! Kviečiame merginas ir vaikinus
MODELIAMS REGISTRACIJOS ANKETA:
https://docs.google.com/forms/d/e/1FAIpQLSfK2qmPicOvvyAcgyvIywU23XPYviVTMt5rAIawpPtA3-PFeQ/viewform
FOTOGRAFŲ REGISTRACIJOS ANKETA:
https://docs.google.com/forms/d/e/1FAIpQLSfreCBkQUs2cF4kceNBcF2S8TbzNANxdw7xFMXvhcH6O6TXlQ/viewform

J. MILTINIO DRAMOS TEATRO GASTROLĖS spektaklis MOTERIMS IR JŲ VYRAMS
2017-12-02 18:00 | Šiaulių kultūros centras
Režisierius/ė: Ligita Kondrotaitė
2 dalių spektaklis pagal W. Russell „Shirley Valentine”
Vertė Monika Deveikytė
Trukmė 2 val.
Premjera 2016 m. sausio 14 d.
Scenografija ir kostiumai Margarita Misiukova
Kadaise buvusi savarankiška moteris, dabar Širlė Valentain – namų šeimininkė ištikta vadinamosios amžiaus vidurio krizės. Didžiąją savo gyvenimo dalį ji praleidžia tarp keturių sienų, dažniausiai viena: vaikai užaugę ir išsilakstę, o vyras beveik visą laiką praleidžia darbe. Širlė Valentain gyvena atsiminimais, kokia ji buvo, ir yra įklimpusi į kasdieninę rutiną, buitinius barnius su vyru, o geriausia jos pašnekovė – virtuvės siena. Kai draugė, laimėjusi loterijoje, ruošiasi važiuoti į Graikiją, Širlė pasinaudoja galimybe ir vyksta kartu. Kelionės metu ji pradeda save ir aplinkinį pasaulį matyti kitomis akimis, todėl nusprendžia pakeisti savo gyvenimą.
Monospektaklis „Moterims ir jų vyrams“ – tai moters gyvenimo ir savęs atradimo istorija. Kaip teigia spektaklio režisierė ir aktorė Ligita Kondrotaitė: „Spektaklyje gvildenama situacija dažnai moteriai atpažįstama ir dar dažniau neigiama: esą, jau joms taip tikrai neatsitiks. Galima vadinti tai komedija, bet ši komedija išspaus ir ašarą, o gal net ką nors nuliūdins. Ir vis dėlto, tai drama su labai gera pabaiga ir subtiliu humoru.“
Ši neįtikėtinai linksma ir įtraukianti pjesė, jau įvardijama kaip modernioji klasika, tapo tikra sensacija Londono ir Niujorko teatrų scenose, o aktorei Pauline‘ai Collins pelnė Oskaro nominaciją už pagrindinės aktorės vaidmenį Lewiso Gilberto filme „Širlė Valentain“ (1989).
Vaidina:
Ligita Kondrotaitė

J. MILTINIO DRAMOS TEATRO GASTROLĖS spektaklis vaikams KATĖS NAMAI
2017-12-02 12:00 | Šiaulių kultūros centras
Rusų rašytojas ir poetas, vaikų draugas ir vaikų literatūros kūrėjas Samujilas Maršakas (1887-1964) pirmuosius eilėraščius sukūrė būdamas 4 metų. Berniukas augo Voroneže, talentingo inžinieriaus – išradėjo šeimoje. Kai Samujilui sukako 15 metų, jis jau buvo prirašęs ne vieną sąsiuvinį eilių, kuriomis ir susižavėjo žymus rusų kritikas Vladimiras Stasovas. Jis pasirūpino, kad gabusis jaunuolis persikeltų į Peterburgą, į geriausią Rusijos gimnaziją. Vėliau S. Maršakas mokėsi Anglijoje, o į Rusiją sugrįžo 1914m. Gimtoji šalis gyveno karų ir revoliucijų laiką, kuris nulėmė ir poeto kūrybą. Vykstant nesibaigiantiems maištams ir karams, didžiojoje Rusijoje daug vaikų neteko tėvų. Benamiai, našlaičiai gyveno gatvėse. S. Maršakas skaudžiai išgyveno suirutę, nes suprato, kad labiausiai kenčia vaikai, kurių tėveliai žuvo kare. Rašytojas nusprendė kurti tik vaikams ir subūrė vaikų teatrą bei įsteigė vaikų žurnalą. Tada ir gimė neužmirštamos pjesės „Dvylika mėnesių“, „Protingi daiktai“, „Katės namai“, kurias skaitė ir žavėjosi mūsų tėveliai, seneliai bei proseneliai. Samujilo Maršako kūryba lengvai suvokiama, ji atveria kiekvieno sielą ir pakrebždena subtiliausias sąžinės kerteles.
Vaidina:
Vita Šiaučiūnaitė, Gintautas Žiogas, Donatas Kalkauskas, Jonas Čepulis, Deividas Rajunčius, Toma Razmislavičiūtė, Marius Cemnickas, Almantas Vaišnys, Jolita Skukauskaitė, Gintarė Knizikevičiūtė, Laimutė Mališauskaitė, Gintarė Dumbliauskienė.

Miesto eglės įžiebimas ir kiti šventiniai renginiai
2017-12-02 11:00 - 19:00
11–19 val. šventinis prekymetis
Prisikėlimo a.

11 val. ekskursija-ne ekskursija „Kalėdinė bulvaro pasaka“
Trukmė 2 val. Kaina 1 asm. 3 Eur. Būtina išankstinė registracija el. p. tic@siauliai.lt arba tel. +370 41 52 31 10
Šiaulių turizmo informacijos centras, Vilniaus g. 213

11 val. kūrybinis užsiėmimas „Keraminė meilės širdelė-paveikslas“
Daugiau informacijos http://www.menoja.lt/kursu-temos
Kūrybinė studija „Menoja“, Vilniaus g. 217

11 val. Šiaulių miesto naujametis atviras jaunimo ir suaugusiųjų dziudo čempionatas
Šiaulių sporto mokyklos „Atžalynas“ imtynių sporto salė, V. Bielskio g. 13A

12–16 val. šimtmečio Kalėdų paštas ir snieguotos pramogos
Koordinatorius – Šiaulių kultūros centras
Skveras prie Šiaulių miesto savivaldybės

13 val. ekskursija „Šiauliai: pakiemiais, pagrioviais, patvoriais…“
Trukmė 1,5 val. Kaina 1 asm. 3 Eur. Būtina išankstinė registracija el. p. tic@siauliai.lt arba tel. +370 41 52 31 10
Šiaulių turizmo informacijos centras, Vilniaus g. 213

14 val. kalėdinis žygis „Kur Šiauliuose gyvena Kalėdų Senelis?“
Registracija vyksta iki lapkričio 30 d. el. p. jaunimo.mokykla@zebra.lt
Šiaulių Normundo Valterio jaunimo mokykla, Pabalių g. 53

15 val. ekskursija-degustacija „Saldūs Šiauliai“
Trukmė 1 val. Kaina 1 asm. 3 Eur. Būtina išankstinė registracija el. p. tic@siauliai.lt arba tel. +370 41 52 31 10
Šiaulių turizmo informacijos centras, Vilniaus g. 213

16 val. Gyvasis paveikslas „Tylioji Advento istorija“
Organizatorius – Šiaulių moksleivių namai
Miesto parodų vitrinos, Vilniaus g.

17–18.30 val. miesto Kalėdų eglės įžiebimo šventė:
*Muzikos ir šokio pasirodymas pasakos-mito motyvais „Saulės pagrobimas“
Dalyvauja Šiaulių kultūros centro choreografijos studija „Aušrelė“ (meno vad. M. Kosaitis), Lauros studija (meno vad. L. Remeikienė), Šiaulių Dainų progimnazijos šokio studija „Kosmėja“ (meno vad. D. Maciuvienė), Šiaulių kultūros centro liaudiškų šokių grupė „Vajaunas“ (meno vad. R. Laugalis)
*Kalėdų eglės įžiebimas
Dalyvauja Šiaulių miesto meras Artūras Visockas ir garsiausias Lietuvos Kalėdų Senelis
*Šventinis koncertas ir šviesų šou
Dalyvauja solistai Rūta Ščiogolevaitė ir Egidijus Sipavičius
Organizatorius – Šiaulių kultūros centras
Skveras prie Šiaulių miesto savivaldybės

MISIJA SIBIRAS `17 pristatymas
2017-12-01 17:00 | Šiaulių universiteto biblioteka
Tikroji misija prasideda! Misija, kurios metu dalinamasi vienu dideliu pasakojimu apie pilietiškumą. Jame sutelpa viskas: pirmasis ekspedicijos metu iškilęs kryžius, himnas, kurio metu visi nejučia apsikabina, už tūkstančių kilometrų nuo Lietuvos sutikti lietuviai ir vietiniai, kurie vis dar prisimena lietuviškas dainas.
Šis pasakojimas yra apie mus visus – ne vien 16 žmonių komandą, kuri šiemet keliavo į Irkutską, bet ir apie tuos, kurie palaikė šiuos drąsius žmones visos ekspedicijos metu! Apie visą šalį, kuri stovėjo už nugarų lipant į traukinį ir keliavo tūkstančius kilometrų ieškant lietuviškumo Sibire.
Visus šiauliečius maloniai kviečiame Į ekspedicijos „Misija Sibiras’17” pristatymą, kuriame istorijomis, įspūdžiais, išgyventomis emocijomis dalinsis šių metų ekspedicijos į Sibirą dalyvis Aurimas Rapalis.
Pristatymas vyks gruodžio 1 d. 17:00 val. Šiaulių universiteto bibliotekos 413 aud.
Istorija gyva bus tol, kol prie jos prisilies kuo daugiau rankų!

Žvakučių dėlionės akcija „įsileisk Kalėdų šviesą“
2017-12-01 16:30 | Prie Šiaulių Turizmo informacijos centro
Pasipuošk balta kepure, užsirišk baltą šaliką, o jei dar turi baltą striukę ir baltas pirštines tikrai gali dalyvauti akcijoje „Įsileisk Kalėdų šviesą“!!!
Jeigu negali apsirengti baltai, tiesiog atsinešk žvakelę, uždek ją. Balta žvakelės liepsnelė paskleis Kalėdų šviesą mūsų mieste.
Kalėdinė dėlionė bulvare bus kuriama iš Jūsų atsineštų žvakučių.
*Pasidainavimai kartu su Naisių vasaros teatru

Kino filmų retrospektyva
2017-11-30 16:00 | Šiaulių universiteto biblioteka
Abejojat, ar Šiauliuose yra laiko mašina? Šiaulių kino klubas jums ta įrodys. Ir apstulbins. „Anądien Šiauliuose“ – senoji Šiaulių miesto istorija, nukelianti į 50-60 metų ir tolimesnę praeitį. Archyviniuose kadruose – ir miesto gyvenimo istorijos, ir garsūs, paprasti žmonės, ir iškiliausios asmenybės. „Anądien Šiauliuose“ – retrospektyvos, kuriose telpa ir labai svarbūs įvykiai bei faktai, ir detalės, kuriose atpažinsite savo ar artimųjų gyvenimus, aplinką, virsmą. Archyviniai kadrai iš tarpukario, Antrojo Pasaulinio karo ir pokario, tarybinių laikų ilgai rinkti Lietuvos centriniame valstybės archyve, Lietuvos kino mėgėjų sąjungos fonduose.
Leiskitės į „Anądien Šiauliuose” kelionę:
2017m. lapkričio 30d. 16val. Šiaulių universiteto bibliotekoje.
Šiaulių kino meno klubo informacija.

Muzikos pamoka su Martynu Levickiu
2017-11-30 13:00 | Šiaulių dailės galerija
„Muzikos pamoka su Martynu Levickiu“ – interaktyvus edukacinis projektas, kurio sumanytojas akordeonistas Martynas Levickis – muzikos profesionalas, garsinantis Lietuvą visame pasaulyje.

Jaunasis atlikėjas kartu su pamokos dalyviais dalinsis savo patirtimi bei žiniomis apie muziką bei bandys atsakyti į tokius klausimus: „Kaip išgirsti ir suprasti muziką?“, „Kokia yra muzikos atsiradimo istorija?“, „Kaip daromi muzikos įrašai dabar ir anksčiau?“, „Kaip gimsta muzikos ir kitų menu sintezės?“.

Užsiėmime bus naudojamos įvairios technologijos, video ir audio medžiaga – tai, kas padės efektyviai iliustruoti pamokos turinį bei įtraukti visus projekto dalyvius.

Interaktyvioje muzikinėje kelionėje moksleiviai išbandys ir praktines užduotis: jie patys galės sukurti muzikinį instrumentą, o Vietoje nenustygstantis mokytojas gyvais pavyzdžiais – kavamale, grąžtais, šlifuokliais įrodys, kad ir triukšmas gali būti muzika.

„Man senokai galvoje kirbėjo mintis rengti tokias muzikos pamokas, kurios nebūtų vien dūdelės pūtimas. Norėjau paprastais, gyvenimiškais pavyzdžiais vaikams papasakoti ir parodyti, kaip vystėsi muzikinės epochos, kaip jos pereidavo viena į kitą, nes man pačiam mokykloje tai kėlė daug klausimų.” – pasakoja M. Levickis.

„Muzikos pamoka su Martynu Levickiu“ vyks:
Vieta: Šiaulių dailės galerijoje (Vilniaus g. 245, Šiauliai)
Laikas: 2017 m. lapkričio 30 d. 13 val.
Sąlygos: Visus norinčius dalyvauti pamokoje kviečiame registruotis el. paštu: dalia@accoakademija.lt
(vardas, pavardė, amžius, mokykla, miestas).

Projektą „Muzikos pamoka su Martynu Levickiu“ remia Lietuvos Kultūros taryba.
Projektą organizuoja VšĮ accoAkademija.
Projekto partneris: Šiaulių dailės galerija

Verslo ir pasiekimų paroda ŠIAULIAI‘17
2017-11-30 10:00 - 2017-12-02 18:00 | Šiaulių arena
Kasmet tris dienas vykstanti verslo šventė vienu laiku, vienoje erdvėje sutelkia smulkaus ir vidutinio verslo atstovus, klientus, pirkėjus, užsakovus ir verslo partnerius. Parodos dalyvių įvairovė leis kiekvienam lankytojui atrasti tai, kas jam įdomu ir aktualu. Verslo ir pasiekimų parodoje Šiauliai‘17:
▫ Pristatymai, degustacijos ir gamintojų kainos. Dalyvauja įmonės, organizacijos, smulkieji verslininkai iš Lietuvos, Latvijos, Prancūzijos, Vokietijos, Ukrainos.
▫ Aktuali informacija ir tiesioginis bendravimas su parodos dalyviais stenduose.
▫ Parodos gaminio, Originaliausio stendo ir Parodos paslaugos rinkimai.
▫ Gausi parodos renginių, seminarų, diskusijų programa.
▫ Tarptautinė konferencija „Globalizacija ir ekonominis patriotizmas: dilemos, iššūkiai, galimybės“.

Pagrindinė renginio informacija
Parodos laikas: nuo 10 val. iki 19 val.
Nuolaidos: senjorams, moksleiviams – 1 €
Nemokamai: neįgalieji, vaikai iki 10 metų (į parodą einantys kartu su tėveliais)
Svarbi informacija
Bilietus įsigyti galima visose TICKETMARKET kasose (Šiaulių arena (II-V 15.00-19.00 val.; tel. 8 41 460 005), PC „Saulės miestas” (I – VII 10.00-21.00 val.; tel. 8 41 422 421), PPC „Akropolis” (I-VII 10.00-21.00 val.), internetu www.ticketmarket.lt ir PayPost skyriuose.
Vienu kartu galima užsakyti ne daugiau kaip 15 bilietų, perkant internetu
Bilietų kainos: 1, 2 €
Bilietams yra taikomi mokesčiai
Bilietai yra negrąžinami ir nekeičiami
Daugiau informacijos visą parą: tel. 1588 (pagal Jūsų ryšio operatoriaus tarifus)

Jono Ohman paskaita KARO IR LAISVĖS MENAS
2017-11-29 17:30 | Šiaulių dailės galerija
Lapkričio 29 d., trečiadienį, 17.30 val. maloniai kviečiame į kino režisieriaus, žurnalisto, visuomenininko, organizacijos „Mėlyna ir Geltona“ bendražygio viešą paskaitą KARO IR LAISVĖS MENAS.
Kaip veikia meno ir menininko samprata karo sąlygomis? Kokie yra menininko privalumai hibridiname kare? Kaip naudojamas menas informacijos karo kontekste? Kaip yra vaizduojama laisvė meno pagalba? Jonas Ohman per savo patirtį, su iliustracijomis iš Ukrainos bandys atsakyti į šiuos klausimus, ragins diskusiją apie pasipriešinimą meno priemonėmis.
Įėjimas nemokamas, galime parengti pažymėjimus.
Projektą remia Lietuvos respublikos kultūros ministerija, Lietuvos kultūros taryba ir Šiaulių miesto savivaldybė.

Kino filmų retrospektyva
2017-11-29 15:00 | P. Višinskio viešoji biblioteka
Abejojat, ar Šiauliuose yra laiko mašina? Šiaulių kino klubas jums ta įrodys. Ir apstulbins. „Anądien Šiauliuose“ – senoji Šiaulių miesto istorija, nukelianti į 50-60 metų ir tolimesnę praeitį. Archyviniuose kadruose – ir miesto gyvenimo istorijos, ir garsūs, paprasti žmonės, ir iškiliausios asmenybės. „Anądien Šiauliuose“ – retrospektyvos, kuriose telpa ir labai svarbūs įvykiai bei faktai, ir detalės, kuriose atpažinsite savo ar artimųjų gyvenimus, aplinką, virsmą. Archyviniai kadrai iš tarpukario, Antrojo Pasaulinio karo ir pokario, tarybinių laikų ilgai rinkti Lietuvos centriniame valstybės archyve, Lietuvos kino mėgėjų sąjungos fonduose.
Leiskitės į „Anądien Šiauliuose” kelionę:
2017m. lapkričio 29 d. 15val. Šiaulių apskrities Povilo Višinskio viešojoje bibliotekoje.
2017m. lapkričio 30d. 16val. Šiaulių universiteto bibliotekoje.
Šiaulių kino meno klubo informacija.

Akustinis MANTO koncertas
2017-11-28 18:00 | Koncertų salė „Saulė”
Akustiniai žiemos koncertai ir netikėta Šv. Kalėdų dovana
Mantas visus savo mielus ir brangius gerbėjus kviečia į akustinius žiemos koncertus. „Įsivaizduokite speiguotą žiemos vakarą prie židinio, jaukiai įsisupus į minkštą pledą su aviečių arbatos puodeliu rankose, gražia muzika ir mielu pokalbiu su bičiuliu. Tokį šiltą, jaukų, kai ir kūnas ir siela – visiškai atsipalaidavę. Štai tokios nuotaikos norėčiau savo akustiniuose žiemos koncertuose“, – sako Mantas.
Koncertuose skambės gražiausių Manto dainų akustinės versijos, kurias jis sukūrė drauge su talentingu gitaristu Domu Bajorūnu.
Per pastaruosius metus dainininkas atrado labai artimą ir šiltą ryšį su žiūrovais. „Mano noras – ištrinti ribą tarp „ant scenos“ ir „salėje“, sugriauti barjerą tarp dainininko ir žiūrovo. „Aš noriu artimo santykio, kad žmonės jaustųsi, lyg susitikę su senais draugais. Noriu, kad jie man papasakotų, kuo gyvena. O aš, savo ruožtu, papasakosiu, kuo gyvenu pats“, – sako jis.
Akustinių žiemos koncertų metu gerbėjų laukia staigmena – širdžiai mielų dainų albumas „Vienas saloje“. Jame – 12 kūrinių. „Šiandien tu man graži“, „Melagė“, „Ryto durys“, „Drugeliai laisvi“ – iš to paties pavadinimo muzikinio spektaklio, „Dangus tau dovanojo aukštį“ ir „Kaukės stebuklas“ – iš miuziklo „Žygimanto Augusto ir Barboros Radvilaitės legenda“, „Duok man jėgų“ iš filmo „Pakeliui“ ir kiti.
Bilietai – http://www.bilietai.lt/lit/renginiai/koncertai/mantas-akustinis-ziemos-koncertas–siauliai-227794/

„Edson Ensemble“ koncertas
2017-11-26 15:00 | Chaimo Frenkelio viloje
2017 m. lapkričio 26 d. 15 val. Chaimo Frenkelio viloje vyks „Edson Ensemble“ koncertas.
Atlikėjai: Remigijus Kažukauskas – fleita (Lietuva), Ella van der Mespel – smuikas (Naujoji Zelandija), Madi AafkeLuimstra – I altas (Didžioji Britanija), Jurrian Klapwijk – II altas (Olandija), Laura Miguelez Torres –violančelė (Ispanija). Bilieto kaina – 6 Eur, su nuolaida – 4,50 Eur. Bilietus galima įsigyti muziejaus
kasoje.

Koncertas "Tėvo Stanislovo varpai"
2017-11-26 14:00 | „Polifonijos” salė
Tėvas Stanislovas – tai viena iškiliausių lietuvių asmenybių, kurio gėrio ir ramybės šviesa dar rusena kiekvieno iš mūsų širdyje. Iškentėjęs net dvi tremtis, sovietinės valdžios mėtytas po atokiausius Lietuvos kampelius, pagaliau surado savo namus mažutėlėje Paberžėje ir ten
priėmė kiekvieną, norintį augti tikėjime. Programoje „Tėvo Stanislovo varpai” prisiminsime arba iš naujo pažinsime šį didį Dievo ir Tėvynės tarną, girdėsime dainas, atliepiančias Tėvo Stanislovo gyvenimo keliui, kuris ėjo per tremtį, okupaciją ir atgimimo laikotarpį.
Koncerto metu skambės Jo paties surinkti ir naujam gyvenimui prikelti varpai, kurių aidu vis dar skamba Vienuolio žodžiai: „Gėris ir meilė! Gėris ir meilė!”.
Atlikėjai:
Liudas Mikalauskas (bosas)
Beata Vingraitė (fortepijonas)
Valdas Andriuškevičius (klarnetas)
Kariljonas iš Tėvo Stanislovo surinktų varpų kolekcijos.

Pavadinimas: Tėvo Stanislovo varpų aidai
Bilietų kaina: 9 ir 7 €
Data: lapkričio 26 d., 14 val.
Vieta: Šiaulių kamerinė salė „Polifonija” (Aušros al. 15, Šiauliai)
